Είδος θεραπείας Η διπολική ραδιοσυχνότητα εστιάζει επιφανειακά στο δέρμα. Αυτή χρησιμοποιείται κυρίως για τη θεραπεία των λεπτών γραμμών και ρυτίδων καθώς και επιφανειακών ουλών. Αντίθετα, η μονοπολική ραδιοσυχνότητα μπορεί να διεισδύσει βαθύτερα για να διεγείρει την παραγωγή κολλαγόνου και έτσι είναι ιδανική για τη χαλάρωση του δέρματος και την επούλωση βαθύτερων ουλών ή ρυτίδων. Έκταση θεραπευόμενης περιοχής Όταν υπάρχει μεγάλη περιοχή στο δέρμα που χρειάζεται θεραπεία τότε η ραδιοσυχνότητα που προτιμάται είναι η μονοπολική. Στην περίπτωση όμως που η βλάβη είναι πιο εστιασμένη, τότε ο γιατρός επιλέγει την διπολική RF για μεγαλύτερη ακρίβεια στο σημείο. Σημείο σώματος Όσοι θέλουν να εφαρμόσουν την θεραπεία Potenza σε άλλα σημεία εκτός τους προσώπου, όπως κοιλιά ή μηρούς, τότε επιλέγεται η μονοπολική ραδιοσυχνότητα καθώς δίνει την δυνατότητα για πιο ευέλικτο φάσμα επιλογών. Ανοχή στον πόνο Αν και τόσο η μονοπολική όσο και η διπολική συχνότητα είναι ανώδυνες, για εσάς που δεν έχετε καθόλου ανοχή στον πόνο είναι προτιμότερη η χρήση της διπολικής ραδιοσυχνότητας.